Rigel
<s>Rigel (β Orion) je najsjajnija zvijezda u sazviježđu Orion i šesta po sjajnosti zvijezda na nebu.</s><s>Njegova vidljiva magnituda sjaja iznosi 0,18.</s><s>Iako je označen sa beta, gotovo uvijek je sjajniji od alfa Oriona - Betelgez.</s>

<s>Fizikalne osobine</s>

<s>Mjerenjem paralakse ne može se sa sigurnošću utvrditi udaljenost Rigela od Zemlje.</s><s>Spektroskopska mjerenja pokazuju da se Rigel nalazi na udaljenosti između 700 i 900 s.g., dok po Hipparcosu ta udaljenost iznosi oko 773 svjetlosne godine (237 parseka) sa procijenjenom standardnom greškom od 19%.</s><s>Rigel spada u klasu B8Iab tzv. supergigant.</s><s>Masa mu je oko 17 puta veća od Sunca, a od njega ima oko 40.000 puta veći luminozitet.</s><s>Rigel spada u red najsjajnijih zvijezda našeg lokalnog regiona galaksije, najbliža sjajna zvijezda Rigelu je Deneb, koji je udaljen oko 3300 s.g. (1000 parseka) a nalazi se u Orionovoj "ruci".</s>

<s>Pošto je Rigel tako svijetao i kreće se kroz region prepun maglica, osvjetljuje nekoliko magličastih oblaka u svojoj neposrednoj blizini, od kojih je najizrazitija IC 2118 (Maglica vještičina glava).</s><s>Rigel je također povezan i sa maglicom Oriona, koja se nalazi u gotovo istoj ravni kao i on, ali je skoro dvostruko više udaljena od Zemlje.</s><s>Usprkos te udaljenosti, projekcije kretanja Rigela u toku njegovog očekivanog životnog vijeka, pokazuju da će se ova zvijezda u dalekoj budućnosti značajno približiti maglici Oriona.</s><s>Rezultat toga je da se Rigel ponekad klasificira kao udaljeni član Orionove grupe OB1, zajedno sa mnogim drugim sjajnim zvijezdama u tom regionu neba; ili, još konkrentije, kao član grupe Bik-Orion R1, uz rezervisano članstvo u grupi OB1 zajedno sa mladim zvijezdama bližim maglici koje su u fazi formiranja.</s>

<s>Rigel je neznatno varijabilan, na nepravilan način koji je karaktrističan za zvijezde supergigante.</s><s>Njegova magnituda varira unutar 22 do 25 dana između 0,03 i 0,3.</s><s>Zbog varijabilnosti glavne zvijezde u sistemu (Rigel je trojna zvijezda), nekad se razmatra postojanje i četvrte zvijezda u sistemu, mada je moguće da je to rezultat fizičkog pulsiranja površine Rigela A.</s>

<s>Spektroskopija</s>

<s>Provedene studije koje su ispitivale Hα linije, pokazuju veoma veliku paletu konfiguracija.</s><s>One idu od velike emisije do velike apsorpcije.</s><s>U toku su studije koje trebaju pokazati da li u tim konfiguracijama postoje pravilnosti.</s>

<s>Rigel je okružen ljuskom ispuštenih gasova, za koje se smatra da su nastali zbog njegovog pulsiranja, zvjezdanog vjetra ili nečeg trećeg.</s><s>Ova pojava nije do kraja razjašnjena.</s>

<s>Sistem 
Još od 1831 je poznato da je Rigel vizualni binarni sistem, koji je prvi izmjerio Friedrich Georg Wilhelm von Struve.</s><s>Iako Rigel B i nije toliko slabog sjaja sa magnitudom od 6,7; njena blizina glavnoj zvijezdi - Rigelu A koji je preko 500 puta sjajniji - predstavlja veliku prepreku u njegovom posmatranju putem manjih teleskopa.</s><s>Procjenjuje se da je Rigel B udaljen od matične zvijezde preko 2.200 astronomskih jedinica.</s><s>Ne čudi činjenica da između njih nema znakova orbitalnog kretanja iako se čini da obje zvijezde dijele isto relativno kretanje u odnosu na okolne zvijezde.</s>

<s>Sam Rigel B je spektroskopski binarni sistem, koji se sastoji od dvije sekvencijalne zvijezde koje rotiraju oko zajedničkog centra gravitacije svakih 9,8 dana.</s><s>Obje zvijezde pripadaju spektralnoj klasi B9V; iako je Rigel B masivniji od Rigela C, čineći 2,5 i 1,9 masa Sunca, respektivno.</s>

<s>Krajem 19. i početkom 20. vijeka vodila se polemika o mogućoj vizualnoj binarnosti Rigela B. Određeni broj astronoma je tvrdio da se može vidjeti dvije zvijezde, dok su drugi to opovrgavali.</s><s>Posmatranja od tada su potpuno isključila mogućnost da se vizuelno dokaže postojanje stvarnog binarnog pratioca Rigela B.</s>

<s>Etimologija i kulturološka značajnost 
Ime zvijezde potiče od njene lokacije unutar sazviježda Oriona.</s><s>Na arapskom puni naziv bio mu je Ridžl Džauza al-Jusra, doslovno Lijeva noga centralnog (sazviježđa).</s><s>Drugo arapsko ime je  - Ridžl-Džabar ("Noga velikog diva", "osvajača"), što je izvor druge varijante imena Rigela - Aldžebar ili Eldžebar, mada se ove varijante rjeđe koriste.</s>

<s>Također je poznat i kao 参宿七 (Šenksiu Ki, "Sedma od tri zvijezde") kod Kineza.</s><s>Ova matematička nelogičnost je iz razloga što je prvobitni naziv zviježđa Oriona uključivao samo tri zvijezde (u "pojasu" Oriona), a kasnije su dodane još četiri zvijezde u ovo sazviježđe ali je naziv "tri zvijezde" ostao.</s><s>U pomorskoj navigaciji, Rigel je jedna od najvažnijih navigacijskih zvijezdi, jer je veoma sjajna, veoma lahko se može locirati te je vidljiva sa gotovo svih geografskih širina.</s>

<s>Također je poznat i kao 源氏星(Genjiboshi "Zvijezda Genji") u japanskom jeziku.</s>

<s>Reference</s>

<s>Literatura</s>

<s>Vanjske veze</s>

<s>Katalog sjajnih zvijezda
 Rigel 
 Image of Rigel from Astronomy Picture of the Day (APOD)
 Astronomische Daten zu Rigel (SIMBAD)
 Größenvergleich mit anderen Himmelskörpern</s>

<s>Orion (zviježđe)</s>

